Troetel: Alles oor vere
As die oë die venster na die siel is, dan vir 'n voël, kan die vere as die venster na sy gesondheid geag word.
Daar is veel wat geleer kan word aangaande hulle gesondheid deur net hulle vere dop te hou en waarnemings te maak. Daar is sommige veertoestande wat normaal is, ander wat as gevolg van ververing voorkom, terwyl ander wys na ondervoeding en ook dat sekere siektetoestande teenwoordig is. Laat ons kyk na vere, hoe hulle groei, hoe ververing plaasvind en hoe siektes die voorkoms daarvan kan affekteer.
Ouderdom van die baba papegaai
Dit is moontlik om die ouderdom van die baba vas te stel deur die vorming van die vere, as jy kennis het aangaande die tyd wat verskillende vere hulle verskyning maak. Die baba budgie het gewoonlik swart of grys veerstrepe op die koppie wat tot heel voor tot op die voorkop strek en maak die ouderdomvasstelling makliker. Dis egter nie alle budgies wat strepe het nie. Die wat onlangs verveer het, het strepe tot by die neus. Soos hulle ouer word begin hierdie strepe hoër op teen die koppie beweeg. Sommige het donker pigmentasie wat na die snawel strek, wat ook 'n teken van 'n jong papegaaitjie is.
Sodra daar vir die eerste keer verveer is, verteenwoordig hierdie vere die van 'n volwasse papegaai s'n. Die kokketiel mannetjie sal die kolle op die vlerkvere verloor en strepe op stertvere ook, terwyl die wyfie dit behou.
Vir gesonde ontwikkeling van vere is genoegsame voedsel van uiterste belang. As daar 'n tydperk bestaan waar hierdie versteuring in die dieet plaasgevind het tydens veerontwikkeling, sal dit stresstrepe veroorsaak bo-op al die vere wat op daardie tydstip besig was om te ontwikkel.
Afhangende van hoeveel stresstrepe teenwoordig is op die ontwikkelende baba se vere, is dit 'n aanduiding dat die baba tydperke van slegte gesondheid ondergaan het, verkoue gehad het of nie genoegsame voeding ontvang het nie.
Hierdie is 'n normale prosedure waar vere gereeld vervang en hernu word. Baba papegaaie word met donsies gebore, wat eintlik 'n spaarsame hoeveelheid donsvere is. Soos die baba groei, begin vere in die follikulus te vorm en is as donker kolle onder die vel waarneembaar. Soos hierdie veertjies deur die vel deurkom, is hulle omring van 'n laggie wat beskerming daaraan bied en sommige veertjies sal soos donspunte vooraf te voorskyn kom.
Die volwasse papegaai se ververing
Wanneer 'n voël verveer word die ou veer vervang met die nuwe een wat lyk asof die oue deur die nuwe veer uitgedruk is. Ververing vind gewoonlik een maal per jaar plaas, na broeityd, maar sommige kan meer gereeld verveer. Tydens die ververingsperiode moet daar geen bleskolle op die lyf sigbaar wees nie.
'n Ververende voël sal baie vere met waslagies toon, meer teenwoordig, of sienbaar, bo-op die kop. Daar word gewoonlik met die kop teen die hok se tralies geskuur en die rede hiervoor is dat die wasdoppies van die vere verwyder moet word, sodat 'n nuwe veer te voorskyn kan kom. As daar meer as een papegaai saam in een hok is sal hulle mekaar help met hierdie taak om waslagies te verwyder. Die vlerk en stertvere het ook vere met waslagies.
Links: - Die teenwoordigheid van bloedvere, wat aktiewe groeiende vere is, hulle vervang vere wat uitgeval het tydens ververing. Bloedveer het 'n sagte blou-pers waslaggie, met bloed wat aktief daardeur beweeg wat die groeiproses handhaaf.
Indien 'n bloedveer beskadig of beseer is kan dit bloeding veroorsaak en moet die papegaai veearts toe geneem word. Indien jy die kundigheid het kan hierdie bloeiende veer net uitgetrek word en drukking op die plek geplaas word. Sou hierdie veer teen die liggaam afgebreek wees moet daar 'n professionele persoon dit hanteer om dood te voorkom.
Regs: - Hierdie veer is beskadig en bloed sypel uit. Die veer moet uigetrek word en dan drukking tussen twee vingers daarop geplaas word om bloedbeheer uit te oefen. Gewoonlik sal die bloedverlies gestop kan word op die wyse.
Vuil of beskadigde vere
Pigmente in sommige vere kom voor asof daar fout is terwyl dit nie altyd die geval is nie. Daar is tye wanneer die dieet nie korrek is nie, metaboliese probleme bestaan, ens. Wanneer die hok te klein is vir die grootte van die papegaai, wat dan weer stert en vlerkvere ernstig beskadig en ernstige pigmentasieprobleme kan ontstaan. Sou daar pigmentasieprobleme wees wat vere vuil laat voorkom moet daar eers na verskeie oorsake gekyk word, want dit kan ou vere wees wat nog nie verveer het nie.
Nog 'n rede is dat daar 'n oormaat van "mooimaak" van vere plaasvind, wat weer na 'n tyd die verlies van pigmente in vere veroorsaak. Die vuil merke aan die wit cockatoo papegaai, kan as gevolg van natuurlike olies in die mens se hande wees wat oorgedra word na hulle vere.
Papegaaie beskadig ook hulle vere in 'n groot mate wanneer daar gespeel word op die rug, of onderdeur hulle speelgoed beweeg word. Dit veroorsaak dat vere rof en onversorgd laat lyk.
Regs: - 'n Duidelike voorbeeld van 'n papegaai wat met sy mens-ouer speel, op sy rug, en ook met speelgoed doenig raak. Hier is geen ander rede hoegenaamd nie.
Kleurverandering van vere
Papegaaie wat met sekere voedselsoorte oorvoed word, of nie gebalanseerd eet nie, se vere is geneig om te verkleur. 'n Goeie dieet verhoed dit.
Links: - So lyk die papegaai met 'n te klein hok se vere. Afgebreek deur 'n tekort aan beweegruimte.
Ina 25/3/11 13:01
Haai Fransien kan jy my asb raadgee my ringnek pappegaai is amper 'n jaar oud hy kry 'n goeie pappegaai mengsel appel droe vrugte springmielies en rys ek gee ook vir hom 'n stropie by sy water 3 keer per week.
Dit gereeld dat hy sy vere uittrek maar net aan die regterkant wat kan ek nog doe nom dit te voorkom en hoekom doen hy dit.
Francien 27/3/11 14:48
Daar is soms verskeie redes waarom papegaaie hulle ver uittrek, maar dit kan ook wees dat hy 'n tekort het aan Vitamien A het. die beste wat ons kan voorstel is dat jy hom na 'n veearts toe neem om vas te stel wat die probleem is. Kyk na die inligting onder African Grey se kos wat gegee moet word en gee daarvan ook aan hom.
Mariana Snyman 13/4/11 10:55
MORE EK WIL GRAAG WEET OP WATTER OUDERDOM KAN EK MY GREY NOU 9 WEKE UOD SE NAELTJIES LAAT KNIP EN WANNEER MOET EK DIE VLERKE LAAT KNIP EKS NUUT OP DIE BLOG
Francien 14/4/11 11:18
Jou baba is nog te klein om nou al oor die dinge bekommerd te wees. Eers wanneer hy om en by 4-5 maande, selfs ouer is, kan jy hom veearts toe neem om jou daarin by te staan. Hy is nog vir 'n hele paar maande in 'n grootword proses gewikkel en bepaal jou liewer by sy opleiding, versorging in die regte voedsel, voordat jy jou kop hieroor breek. Kyk dat hy alles kry wat nodig is om hom gelukkig te hou in sy hok en jy sal met tyd sien wanneer hierdie singe nodig geword het. Laat weet maar as daar nog ander dinge is waarin ons jou kan raad gee.
hattie 5/9/11 22:03
Ek het 'n 3 jaar oue "Umbrella Cacatoo". Die laaste 4 maande begin hy om veral sy vlerk en stervere af te byt (Hy trek dit nie uit nie) dit is nou al so erg dat hy gladnie lang vere op sy vlerke het nie en ook geen stertvere nie. Ons behandel hom gereeld teen parasiete en ontwurm hom gereeld. Ons gee ook vir hom vitamien aanvullings. Hy kom baie uit sy hok ens. HELP ASB.
Francien 6/9/11 20:16
Anonymous 31/10/12 17:34
Hi daar ek wil net weet asb my mamma se koketiel plik sy vere onder di veer uit wat kan di rede wees? Hy maak so as hy in sy hok is mar as hy buite di hok is doen hy dit glad nie hoekom?
Elize 1/11/12 10:55
Hi, ek wil ook graag weet het my budgie al lank en hy het so rukkie terug, dit lyk so 'n groot deurskynen blaas agter sy nek. Weet nie wat dit is nie en wat om vir hom in te gee nie.........
Anonymous 3/2/13 11:39
My african grey is 8 weeks old. When do I clip his nails and wings. I'm so afraid he strart flying and would brake my heart. And he has n sneeze cough like sound is it normal, or should I take him to the vet?
Anonymous 18/2/13 14:32
ek het n African Grey gekry maar as ek naby hom kom dan blaas hy sy vere op
Anonymous 16/3/13 17:36
By Ringnekke hoe onderskei n mens tussen n mannetjie en n wyfie?
My man het n Kokketiel wat sy hare/vere onder sy nek uit trek,
Wat kan die oorsaak wees? Sal jy asb vir my n e-mail kan stuur na
Anonymous 23/3/13 11:06
Kan iemand my dalk help met hoe ek my koketiel se vere moet knip. ek wil hulle nie seer maak nie. Dit is ons nuutste byvoeging tot die familie, maar ons weet maar min. Asb
Anonymous 3/5/13 19:45
My African Grey papegaai pluk sy vere en die laaste paar dae het hy al sy rooi stert vere ook uit gepluk . Help want ek is bang dat hy siek is dat hy dit dalk doen .
Anonymous 30/7/13 12:40
Watter ouderdom word kokketiele se vlerke geknip? My baba is so 6-7 weke, hy kan al vlieg en ek is bang hy beseer om as hy in die kamer vlieg. Dankie!
Anonymous 30/7/13 12:49
Vlieg is natuurlik vir jou baba en boonop gesond. As jy dit steeds wil knip kan jy dit nou doen. Vra 'n ervare person om jou te wys hoe, bv die vearts.
Anonymous 13/2/14 08:24
Ek het 'n budgie wat sy vere pof en baie (Slaaaaap). Dit is iets wat hy nou onlangs doen. Ons wonder hoekom sal hy dit doen???
Anonymous 18/2/14 10:52
Dit is soms 'n teken dat hy siek is. Ek sal hom vearts toe neem as ek jy is.
Johannie 16/4/15 10:26
Ek is nuut op die blog, en wil graag wee twat se vitamines moet ek vir my budgies gee, ek het 'n baie groot hok met paar budgies
In, het ook vir hulle hokkies in vir die as hulle wil broei. Is daar iets wat ek vir hulle ekstra kan gee vir broeityd of hoe maak ek.
Baie dankie vir al die inligting.
Anonymous 8/5/15 14:40
By veartse en sommige troeteldierwinkels kan jy klaargemaakte mengsels van die regte vitamines kry.
Unknown 6/10/15 05:44
Gee my raad. Ek het 2 kokketiele maar net die mannetjie trek al sy vere uit. Glad nie die wyfie nie. Ek raak egter bekommerd want hy lyk al soos n kaal geplukte hoender. Wat kan die fout wees?
Unknown 10/1/16 13:00
Hi julle...Ek het n kokketiel..hoe weet jy of dit n wyfie of mannietjie is?
Bekommerd 10/10/17 17:46
Dagse. Ek is Patrick en het duiwe maar ek sien dat n paar van my duiwe se vlerke afgebreek is of by die punte van die vlerke afgebreek en uitgehap is. Enige raad asb tog.
Unknown 30/6/18 17:07
Hoe lank vat dit vanaf n koketiel gebore is tot en met j haar by n manniekie kan sit en sy dan eiers le??
Unknown 30/6/18 17:08
Unknown 13/10/18 07:13
Goeie dag My african grey is 5 jaar oud Hy gee vreeslik baie fyn donsies (veertjies) af Die vertrek waar hy is, is gereeld vol donsies Dis soos stoffies As iemand my asb kan raad gee
Unknown 22/11/18 15:25
Help asseblief my Ringnek pluk sy vere die heeldag uit. Ek gee hom Ringnek Pappegaaikos en het hom n appel per dag gegee, het die appel gestaak aangesien ek gedink het dit is dalk te veel suur. Gee hom ook vitamienestroop in sy water. Dankie Elmarie
Unknown 13/12/18 17:49
My mannetjie ring nek het baie gevoer en was baie woelig gedurig op my skielik slaap hy amper heeldag praat min en vere val uit,wil ook nie sommer na my toe kom, drink en eet nog baie
Monique De Klerk 28/1/19 08:57
Ek sou aanraaai dat jy hom veearts toe vat. as dit gebeur is daar n groot kans dat hy dalk siek kan wees
Unknown 22/4/20 14:23
Ek het n Mexican White head papegaai. Dit lyk of hy hy mekaar hom krap met snawel en baie los donsies kom van dit. Wat kan dit wees. Lyk baie soos n droe vel dalk maar nie seker nie
Unknown 18/5/20 08:08
Môre, ek het katte... Sal vere wat kat uitgespeel het, weer groei. Voëltjie het ek gered uit spelery, leef nog, maar het vere verloor?